laion/Wikipedia-Exotic huggingface dataset:
এরাসমুস রাইনহোল্ড

এরাসমুস রাইনহোল্ড (জার্মান ভাষায়: Erasmus Reinhold) (২২শে অক্টোবর, ১৫১১ - ১৯শে ফেব্রুয়ারি, ১৫৫৩) ছিলেন একজন জার্মান জ্যোতির্বিজ্ঞানী ও গণিতবিদ যাকে তার প্রজন্মের সবচেয়ে প্রভাবশালী জ্যোতির্বিদ্যা শিক্ষকদের একজন হিসেবে গণ্য করা হতো। তিনি জার্মানির জাখসেন অঞ্চলের অন্তর্গত সালফেল্ড নামক স্থানে জন্মগ্রহণ করেন এবং সেখানেই মৃত্যুবরণ করেন। তিনি শিক্ষা গ্রহণ করেছিলেন ভিটেনবার্গ বিশ্ববিদ্যালয়ের জ্যাকব মিলিশের অধীনে। ১৫৩৬ সালে তিনি প্রথমে উচ্চতর গণিতের শিক্ষক হিসেবে নিয়োগ পান। সে সময় গণিতের অংশ হিসেবে ফলিত গণিতও পড়ানো হতো যার অংশ ছিল জ্যোতির্বিদ্যা। রাইনহোল্ড অনেকগুলো তারার একটি তালিকা তৈরি করেছিলেন। তার জ্যোতির্বিজ্ঞান প্রকাশনার মধ্যে রয়েছে গেয়র্গ পুরবাখের Theoricae novae planetarum বইয়ের ব্যাপারে মন্তব্য। কোপের্নিকুস তার বিখ্যাত De revolutionibis বই প্রকাশের পূর্বেই রাইনহোল্ড তার সৌরকেন্দ্রিক মতবাদ বিষয়ে জানতে পেরেছিলেন এবং পুরবাখের বইয়ের মন্তব্যে কোপের্নিকুসের পক্ষে লিখেছিলেন। অবশ্য জোহানেস কেপলার এবং গ্যালিলিও গ্যালিলাই এর আগের অন্য সব জ্যোতির্বিদদের মতো রাইনহোল্ডও কোপার্নিকাসের গাণিতিক মডেলটিকে আরেকটি ভূকেন্দ্রিক মডেলের মাধ্যমে ব্যাখ্যা করে পরিশেষে সৌরকেন্দ্রিক মতবাদ বর্জন করেন। এর পেছনে মূল কারণ ছিল ধর্মীয়। প্রুশিয়ার ডিউক আলবার্ট রাইনহোল্ডের পৃষ্ঠপোষকতা করতেন এবং তার প্রুশীয় তালিকা (বা প্রুটেনীয় তালিকা) প্রকাশের ব্যাপারে আর্থিক সাহায্য দিয়েছিলেন। এই তালিকা পুরো সম্রাজ্যের সবখানে কোপার্নিকাসের পদ্ধতিতে গতিপথ নির্ণয়ের প্রক্রিয়া ছড়িয়ে দিতে সাহায্য করেছিল। অবশ্য সব সময়ই এমনভাবে গণনাটি সাজানো হতো যাতে পৃথিবীকে স্থির ধরলেও কোন সমস্যা না হয়। রাইনহোল্ডের প্রুটেনীয় তালিকা এবং কোপার্নিকাসের গবেষণার ভিত্তিতেই পোপ গ্রেগরি ১৩ তারিখ ১৫৮২ সালে বর্ষপঞ্জী সংস্কার করেছিলেন। রাইনহোল্ড কোপের্নিকুসের De revolutionibus বইয়ের যে কপিটিতে প্রচুর টীকা সংযুক্ত করেছিলেন সেটি এডিনবরার রাজকীয় মানমন্দির থেকে সংগ্রহ করেছিলেন ওয়েন জিঞ্জারিশ। জিঞ্জারিশের কর্ম তৎপরতায়ই পরবর্তীকালে কোপার্নিকাসের এই বইটির প্রথম ও দ্বিতীয় সংস্করণের বিস্তৃত গবেষণা সম্ভব হয়। এ কারণেই বলা হয় গুটেনবার্গ বাইবেলের পর অন্য কোন প্রাচীন বইয়ের প্রথম সংস্করণ নিয়ে এতো বিস্তারিত গবেষণা সম্ভব হয়নি। কোপের্নিকুসের বইয়ের উপর করা একটি মন্তব্য থেকে জানা যায় রাইনহোল্ড পৃথিবী থেকে সূর্যের দূরত্ব মেপেছিলেন। অবশ্য তিনি পরিমাপের পদ্ধতিটি একটু অদল বদল করেছিলেন যাতে টলেমির উত্তরে পৌঁছানো যায়। রাইনহোল্ডের নামে চাঁদের একটি সংঘর্ষ খাদের নাম রাখা হয়েছে। ইনসুলারুম সাগরে অবস্থিত কোপার্নিকাস খাদের দক্ষিণ-পূর্বে এই খাদটি অবস্থিত। Owen Gingerich: The Role of Erasmus Reinhold and the Prutenic Tables in the Dissemination of the Copernican Theory, 1973, Studia Copernicana, Poland [১] Owen Gingerich, The Book Nobody Read (Heinman, 2004, p. 19) Hanne Andersen, Peter Barker, and Xiang Chen. The Cognitive Structure of Scientific Revolutions. New York: Cambridge University Press, 2006. pp 138-148 Owen Gingerich, From Copernicus to Kepler (Proceedings of the American Philosophical Society, 1973) Owen Gingerich, The Book Nobody Read (Heinman, 2004, p. 25) Richard Kremer, Book review of On the distances between the sun, moon and earth [২]
ক্যালরিমিটার

যে যন্ত্রের সাহায্যে তাপ পরিমাপ করা হয়, তাকে ক্যালরিমিটার বলা হয়। বিজ্ঞানী রেনো একটি উন্নত ক্যালরিমিটার উদ্ভাবন করেন যাকে রেনোর ক্যালরিমিটার বলা হয়। এর তিনটি প্রধান অংশ থাকে- ক্যালরিমিটার, গেট ও বাষ্প উত্তাপক। নিম্নোক্ত অংশগুলো নিয়ে ক্যালরিমিটার গঠিত: এ যন্ত্রের প্রধান অংশ হচ্ছে একটি চোঙাকৃতির পাত্র, যাকে ক্যালরিমিটার বলে। সাধারণত পাত্রটি তামার তৈরি হয়। একটি বড় কাঠের বক্সে অপরিবাহী বস্তুর ওপর এটি বসানো হয়। ক্যালরিমিটারে একই পদার্থের তৈরি একটি নাড়ানি বা আলোড়ক থাকে। স্ট্যান্ডের সাহয্যে একটি থার্মোমিটার ঝুলানো হয় যার সাহায্যে ক্যালরিমিটারে রাখা তরলের তাপমাত্রা মাপা হয়। ক্যালরিমিটারের ঢাকনির মধ্যে থার্মোমিটার ও আলোড়ক প্রবেশ করানোর জন্য একটি ছিদ্র থাকে। ক্যালরিমিটারকে চারদিক বন্ধ একটি প্রকোষ্ঠে রাখা হয়। ক্যালরিমিটার এবং বাষ্প উত্তাপক এর মাঝে একটি গেট থাকে। এটি ক্যালরিমিটার ও বাষ্প উত্তাপক এর মাঝে দেয়াল হিসাবে কাজ করে। প্রয়োজনমত গেটটিকে উপরে তুলে ক্যালরিমিটারকে বাষ্প উত্তাপকের নিচে আনা হয়। বাষ্প উত্তাপকের সাহায্যে কোন ক্ষুদ্র বস্তুকে বাষ্পের প্রত্যক্ষ সংস্পর্শ ছাড়াই উত্তপ্ত করা যায়। বাষ্প উত্তাপকে একই অক্ষবিশিষ্ট দুটি তামার ফাপা চোঙ থাকে। চোঙ দুটির মধ্যবর্তী বায়ুপূর্ণ স্থানের দুমুখ বন্ধ এবং চোঙের উপরের দিকে একটি আগম নল ও নিচের দিকে একটি নির্গম নল লাগানো আছে। রাবার নল দিয়ে আগম নলটি একটি বয়লারের সাথে যুক্ত করা হয়। বয়লার থেকে বাষ্প আগম নল চোঙ দুটির মধ্যবর্তী স্থানে প্রবেশ করে এবং নির্গম নল দিয়ে বের হয়ে যায়। নলটির উপরের মুখ কর্ক দিয়ে বন্ধ করা থাকে এবং নিচের মুখে একটি ঢাকনি থাকে যা ইচ্ছামত সরানো যায়। কর্কের মধ্যে একটি ছিদ্র দিয়ে সুতার সাহায্যে কঠিন বস্তুটিকে ঝুলিয়ে রাখা হয় এবং অন্য একটি ছিদ্র দিয়ে থার্মোমিটারকে প্রবেশ করানো হয়। ফলে বস্তুটি বাষ্পের সংস্পর্শে না এসেও পরোক্ষভাবে উত্তপ্ত হয়। মাধ্যমিক পদার্থবিজ্ঞান, বাংলাদেশ পাঠ্যপুস্তক বোর্ড, ঢাকা থেকে প্রকাশিত; অধ্যায়-১০; পৃষ্ঠা-১৫১। সংগ্রহের তারিখ: ২৩ মার্চ ২০১২ খ্রিস্টাব্দ।
বাংলা ভাষা আন্দোলনের শৈল্পিক চিত্রায়ন

বাংলা ভাষা আন্দোলন ছিল পূর্ব পাকিস্তানের (বর্তমানে বাংলাদেশ) একটি রাজনৈতিক চেষ্টা যার মাধ্যমে বাংলাকে রাষ্ট্রভাষা হিসাবে ব্যবহারের দাবি জানানো হয়। আন্দোলনে সফল হবার আগে সরকারের পক্ষ থেকে তীব্র বিরোধিতার সম্মুখীন হতে হয়েছিল। অনেক গান, কবিতা, উপন্যাস ও নাটক এবং চলচ্চিত্র ও স্মৃতিকথায় ভাষা আন্দোলন, এবং এর সাথে সম্পৃক্ত স্মৃতিরক্ষা করা হয়েছে। আমার ভাইয়ের রক্তে রাঙানো - গীতিকার - আবদুল গাফ্ফার চৌধুরী - সুরকার - আলতাফ মাহমুদ ওরা আমার মুখের ভাষা কাইড়া নিতে চায় - গীতিকার ও সুরকার - আব্দুল লতিফ একুশে ফেব্রুয়ারি - গীতিকার - কবীর সুমন সালাম সালাম হাজার সালাম - গীতিকার - ফজল-এ-খোদা - সুরকার - মোহাম্মদ আব্দুল জব্বার ভুলবো না ভুলবো না, একুশে ফেব্রুয়ারি - গীতিকার - গাজীউল হক - সুরকার - নিজাম উল হক কাঁদতে আসিনি ফাঁসির দাবি নিয়ে এসেছি - মাহবুব উল আলম চৌধুরী বর্ণমালা, আমার দুঃখিনী বর্ণমালা - শামসুর রাহমান ফেব্রুয়ারি ১৯৬৯ - শামসুর রাহমান আমাকে কি মাল্য দেবে দাও - নির্মলেন্দু গুণ চিঠি - আবু জাফর ওবায়দুল্লাহ সভয়তার মনিমধ্যে - সৈয়দ শামসুল হক স্মৃতিস্তম্ভ - আলাউদ্দীন আল আজাদ একুশে ফেব্রুয়ারি - জহির রায়হান আর্তনাদ - শওকত ওসমান যাপিত জীবন - সেলিনা হোসেন *নিরন্তর ঘণ্টাধ্বনি - সেলিনা হোসেন আরেক ফাল্গুন - জহির রায়হান জীবন থেকে নেয়া - জহির রায়হান পরিচালিত ফাগুন হাওয়ায় - তৌকীর আহমেদ কবর - মুনীর চৌধুরী বাংলাদেশ মুক্তিযুদ্ধের শৈল্পিক চিত্রায়ন জনপ্রিয় সংস্কৃতিতে শেখ মুজিবুর রহমান
সেল্টিক সভ্যতা

সেলটিক বা কেলটিকরা (ইংরেজি - Celt; উচ্চারণ -/ˈkɛlts/ বা /ˈsɛlts/) ছিল একজাতের ইন্দো-ইউরোপীয় জাতিগোষ্ঠী। জাতি আর ভাষাগতভাবে একই রকম বৈশিষ্ট্য সম্পন্ন অনেকগুলো কৌমসমাজকে একত্রে এই নামে অভিহিত করা হয়। এরা লৌহযুগ'এর সময়কালে এবং রোমান রাজত্বকালের ইউরোপ মহাদেশে বসবাস করত। এরা কেলটিক ভাষায় কথা বলত। যে সংস্কৃতিকে প্রাক-কেল্টীয় বা প্রোটো কেলটিক হিসেবে সরাসরি ধরা যায় তা হল উর্নফিল্ড সংস্কৃতি; মধ্য ইউরোপে এই সংস্কৃতি জন্ম নেয় খ্রিষ্টপূর্ব দ্বিতীয় সহস্রাব্দের কাছাকাছি সময়ে এবং সেখান থেকে হালস্তাত সংস্কৃতি নামে এক লৌহযুগ-সংস্কৃতির জন্ম হয়(৮০৬-৪৫০) খ্রিষ্টপূর্বাব্দের মধ্যবর্তী সময়ে। অস্ট্রিয়ার হালস্তাত নামক এলাকায় এই সংস্কৃতির কিছু নিদর্শন আবিষ্কৃত হয়। তাই সেই অঞ্চলের নামানুসারে এই সংস্কৃতির নাম হালস্তাত সংস্কৃতি রাখা হয়। ৪৫০ খ্রিষ্টপূর্বাব্দ থেকে রোমান আগ্রাসনের পূর্ব পর্যন্ত) কেলটিক সভ্যতা ইউরোপ এবং আনাতোলিয়াপর্যন্ত বিস্তার লাভ করে। এরা মূলত উর্নফিল্ড'এর রাইস গ্রেভ কালচার এর মাধ্যমে নিজেদের সংস্কৃতির সূচনা ঘটায়। কেল্টদের ভাষা এর প্রথম যে নিদর্শন টা পাওয়া যায় সেটা ছিল লেপটনিক ভাষা স্তম্ভ। যা মূলত ৬০০ খ্রিষ্টপূর্বাব্দ এর দিকে তৈরি. বর্তমান কালে বেশ কিছু ভালো মানের প্রমাণ পাওয়া গেছে যে কেলটিক সভ্যতার যে আন্তঃমহাদেশিয় ভাষা সমুহ ছিল তারা মূলত বিভিন্ন স্তম্ভ আর জায়গার নাম থেকেই বোঝা যেত। তবে এই ক্ষেত্রে তারতেশিয়ান স্তম্ভ(৮০০-৭৫০)খ্রিষ্টপূর্বাব্দের যেটা কিনা পর্তুগাল আর স্পেন এর সীমান্তবর্তী প্রদেশ থেকে উদ্ধার করা হয়েছিল সেটা বর্তমানে আমাদের জানা মতে সবথেকে পুরনো নিদর্শন সেলটিক ভাষার। ইন্সুলার কেলটিক ভাষা সমূহ মূলত অরহাম ইন্সক্রিপশান থেকে উদ্ধার করা হয়েছে তবে এর আগেও এই ভাষার অস্তিত্ব ছিল। তবে মূলত লিখিত ভাষার অস্তিত্ব পাওয়া যায় আইরিশ রিউনিক ভাষা থেকে যার সময়কাল ছিল ৮০০ খ্রিষ্টাব্দ কাল। প্রাসঙ্গিক বইপত্র সমূহ প্রথমদিক এর আইরিশ ভাষার Táin Bó Cúailnge (The Cattle Raid of Cooley), ১২শ শতক থেকে এখনও আছে সঠিক ভাবে। Stifter, David (২০০৮)। Old Celtic Languages (পিডিএফ)। পৃষ্ঠা 24–37।
শৃঙ্গার

শৃঙ্গার বা পূর্বরাগ (ইংরেজি: Foreplay) হল যৌনসঙ্গমের পূর্বে দুই বা ততোধিক ব্যক্তির এমন কিছু মানসিক ও শারীরিক ক্রিয়াকলাপ যৌন চাহিদাকে বাড়িয়ে দেয়। আবার অনেকে শৃঙ্গার করার পর যৌন সঙ্গম করে না। এটা একান্তই তাদের ইচ্ছার উপর নির্ভর করে। শৃঙ্গার সঙ্গীদের মাঝে সম্পর্কের ঘনিষ্ঠতা বাড়ায় এবং তাদের মাঝে বিশ্বাস ও আত্মবিশ্বাস বাড়ায়। যৌন চাহিদা মানুষের মৌলিক চরিত্রের একটা দিক। এটি একজন হতে অন্যজনে ছড়ায়। বাতসায়নের কামসূত্রে নানাবিধ শৃঙ্গার-এর বর্ণনা আছে। মুখমৈথুন বা মুখে শিশ্ন প্রবিষ্টকরণ, যোনী বা পায়ুপথে আঙ্গুলি চালনা ইত্যাদি শৃঙ্গারের অন্তর্ভূত। যোনী চোষণ, লিঙ্গ চোষণ ইত্যাদি সংগীনীর কামনা বাড়িয়ে দেয়। আধুনিক যুগে শৃঙ্গার একটি স্বতন্ত্র যৌনতা হিসেবে ব্যবহৃত হয়। শ্রবণ (পরস্পরের বোঝাপড়ামূলক কথা শোনা, যাতে ভুল বোঝাবুঝি ঘটার সম্ভাব্যতা কমে।) ছুঁয়ন/ষ্পর্শণ (সর্বাঙ্গাবরক ত্বকের শীর্ষ থেকে গভীরতল স্পর্শ নির্ভর যাবতীয় ক্রিয়াদি।) দেখন/দর্শন (সমাদরে প্রশংসাসূচক পারস্পরিক দেখাদেখি।) স্বাদন (ওষ্ঠাধর-জিভ-মুখ সমন্বয়ে সম্ভোগ্য/সম্ভোগ্যার অঙ্গাদি ঘর্ষণ-চুমন-লেহন-মেহন) শৃঙ্গার এক ব্যক্তির সাথে অন্য কোন ব্যক্তির থেকে যে অন্য ব্যক্তির সঙ্গে যৌন কার্যকলাপ জড়িত একটি বাসনা ইঙ্গিত দিয়ে শুরু করতে পারে। যে কোনও কর্ম যা যৌন কামনা তৈরি করে, সুদ, উদ্দীপনা বা যৌন সঙ্গীর মধ্যে উত্তেজিত হতে পারে, শৃঙ্গার গঠন করতে পারে যৌন ইচ্ছা একটি ইঙ্গিত শারীরিক অন্তরঙ্গতা, যেমন চুম্বন, স্পর্শ, আড়ম্বরপূর্ণ অঙ্গভঙ্গি বা অংশীদার নিরব করা হতে পারে। মানসিক প্রবৃত্তি এছাড়াও যৌন আগ্রহ তৈরি করতে পারে, যেমন ফ্লার্ট করা, কথোপকথন, ফিসফিস বা আদরমূলক টিজিং। উদাহরণস্বরূপ, এটি একটি অ-শারীরিক অঙ্গভঙ্গি হতে পারে যা যৌন প্রাপ্যতা নির্দেশ করে। যৌন আগ্রহকে নগ্নতা দ্বারা নির্দেশিত এবং তৈরি করা যেতে পারে, যেমন একজন অংশীদার স্ট্রিপিং, বা যৌনতাপূর্ণ পোশাক পরে, অথবা রোমান্টিক, ঘনিষ্ঠ, বা নিছক যৌন বায়ুমণ্ডল তৈরির মাধ্যমে। কামোদ্দীপক অঙ্গপ্রত্যঙ্গ এর ম্যানুয়াল বা মৌখিক স্পর্শকাতর যৌন আগ্রহকে মুখ, স্তন, পেট, নিতম্বের একটি ঘনিষ্ঠ চুম্বন হিসাবে উল্লেখ করতে পারে। ব্যাক এবং ভিতরের জাং গুলি বা শরীরের অন্যান্য এলাকায়। একটি উৎসাহী বা ফরাসি চুম্বন সাধারণত যৌন আগ্রহ নির্দেশ করে, একটি অংশীদার পোশাক কোন অপসারণ কোন হিসাবে। foreplay cambridge.org Foreplay Tricks To Improve Your Sexual Relations: Deep kissing ওয়েব্যাক মেশিনে আর্কাইভকৃত ২০ ফেব্রুয়ারি ২০১০ তারিখে Retrieved on 2010-02-18 "Fore Play Games"। ২০১০-০৩-২৩ তারিখে মূল থেকে আর্কাইভ করা। সংগ্রহের তারিখ ২০১০-০৩-৩১।  Hans, J. D.; Kimberly, C. (২০১১)। "Abstinence, Sex, and Virginity: Do They Mean What We Think They Mean?."। American Journal of Sexuality Education। 6 (4): 329–342। ডিওআই:10.1080/15546128.2011.624475।  Mental Foreplay online portal (২০১০-০২-১৮)। "Tantra foreplay techniques"। ২০১১-১১-২৩ তারিখে মূল থেকে আর্কাইভ করা।
যান্ত্রিক শক্তি

যান্ত্রিক শক্তি হলো সেই শক্তি, যা কোনো বস্তু তার স্থির অবস্থান বা গতিশীল অবস্থার জন্য লাভ করে​। কাজেই, যান্ত্রিক শক্তিকে দুইভাগে প্রধানত বিভক্ত করা যায়। যথা- স্থিতিশক্তি ও গতি শক্তি। স্থিতি শক্তির উদাহরণ হল ইট উপরে উঠানো বা গুলতি দিয়ে আম পারা। গতি শক্তি এর উদাহরণ হল দৌড়ানো বা গাড়ি চালানো। শক্তি হলো একটি স্কেলার রাশি এবং যান্ত্রিক শক্তি হলো গতি শক্তি এবং বিভব শক্তির যোগফল : E mechanical = U + K {\displaystyle E_{\text{mechanical}}=U+K} বিভব শক্তি ' U মাধ্যাকর্ষণ বা অন্য কোনো বল দ্বারা অধীনস্থ বস্তুর অবস্থানের উপর নির্ভর করে । কোনো বস্তুর মহাকর্ষীয় বিভব শক্তি বস্তুর ওজন W-এর সমান । কাজেই কোনো ওজন W এবং বস্তুটি পৃথিবী পৃষ্ঠ থেকে h উচ্চতায় অবস্থান করলে: W = F h {\displaystyle W=Fh} স্বাভাবিক অবস্থান বা অবস্থা থেকে পরিবর্তন করে কোনো​ বস্তুকে অন্য কোনো​ অবস্থান বা অবস্থায় আনলে বস্তু কাজ করার যে সামর্থ্য অর্জন করে, তাকে বিভব শক্তি বলে। যেমন, টেবিলের উপর রাখা একটি বই একটু সরিয়ে দিলে বইয়ের মাঝে বিভব শক্তি জমা হবে। একে স্থিতি শক্তিও বলা হয়ে থাকে। কোন গতিশীল বস্তু তার গতির জন্য কাজ করার যে সামর্থ্য লাভ করে, তাকে গতি শক্তি বলে। যেমন, একটি চলমান বাইসাইকেল কোনো ভ্যানকে ধাক্কা দিলে ভ্যান একটু হলেও সরে যাবে। এর কারণ সেই সাইকেলে জমা হওয়া গতি শক্তি। মাধ্যমিক পদার্থবিজ্ঞান বই (অধ্যায়-৪; পৃষ্ঠা ১০০থেকে১০৬)
এমির কুস্তুরিৎসা

এমির নেমানিয়া কুস্তুরিৎসা (সার্বিয় সিরিলিক বর্ণমালায়: Емир Немања Кустурица, লাতিন বর্ণমালায়: Emir Nemanja Kusturica) (জন্ম: ২৪শে নভেম্বর, ১৯৫৪) প্রখ্যাত সার্বীয় চলচ্চিত্রকার, অভিনেতা এবং সঙ্গীতশিল্পী। আন্তর্জাতিক পরিমণ্ডলে মূলত তার পূর্ণদৈর্ঘ্য সিনেমাগুলোর জন্য সুপরিচিত। কান চলচ্চিত্র উৎসবে দুই বার সর্বোচ্চ পুরস্কার পাল্ম দর অর্জন করেছেন, প্রথম বার হোয়েন ফাদার ওয়াজ অ্যাওয়ে এবং পরের বার আন্ডারগ্রাউন্ড-এর জন্য। এছাড়া তিনি ফরাসি অর্ডার Ordre des Arts et des Lettres-এর কমান্ডার পদবী লাভ করেছেন। ২০০০-এর দশকের মাঝামাঝি সময় থেকে কুস্তুরিৎসার প্রধান বাসস্থান সার্বিয়ার মোকরা গোরা অঞ্চলের Drvengrad নামক একটি গ্রাম। এই ঐতিহাসিক গ্রামের কিছু অংশ তার লাইফ ইজ আ মিরাকল সিনেমার জন্য পুনর্নির্মাণ করেছিলেন। কুস্তুরিৎসার প্রথম নাম এমির প্রধানত একটি মুসলিম নাম যা আরবি আমির শব্দ থেকে এসেছে। তার বাবা মুরাত কুস্তুরিৎসা ছিলেন একজন ধর্মনিরপেক্ষ বসনীয় মুসলিম। কিন্তু ২০০৫ সালে এমির সার্বীয় অর্থোডক্স চার্চে ব্যাপটিজম গ্রহণ করার মাধ্যমে নেমানিয়া কুস্তুরিৎসা নামটি গ্রহণ করেন এবং খ্রিস্টান অর্থোডক্স চার্চের একজন সদস্য হন। অনেকে তার এই সিদ্ধান্তকে বসনীয় মুসলিম ঐতিহ্যের প্রতি চূড়ান্ত বিশ্বাসঘাতকতা হিসেবে আখ্যায়িত করলে প্রত্যুত্তরে নেমানিয়া বলেন, গের্নিকা, ১৯৭৮, স্বল্পদৈর্ঘ্য দ্য বার্ডস আর কামিং (Nevjeste dolaze), ১৯৭৮, টেলিভিশন চলচ্চিত্র বুফে টাইটানিক (Bife Titanik), ১৯৭৯, টেলিভিশন চলচ্চিত্র ডু ইউ রিমেম্বার ডলি বেল? (Sjećaš li se Dolly Bell), ১৯৮১ Nije čovjek ko ne umre, ১৯৮৪, টেলিভিশন চলচ্চিত্র হোয়েন ফাদার ওয়াজ অ্যাওয়ে অন বিজনেস (Otac na službenom putu), ১৯৮৫ টাইম অফ দ্য জিপসিস (Dom za vešanje), ১৯৮৮ অ্যারিজোনা ড্রিম, ১৯৯৩ আন্ডারগ্রাউন্ড (Podzemlje), ১৯৯৫ ব্ল্যাক ক্যাট, হোয়াইট ক্যাট (Crna mačka, beli mačor), ১৯৯৮ সুপার এইট স্টোরিস, ২০০১, documentary লাইফ ইজ আ মিরাকল (Život je čudo), ২০০৪ প্রমিজ মি দিস (Zavet), ২০০৭ ম্যারাডোনা, ২০০৮, প্রামাণ্য চিত্র টুইকারস ডিলাইট, ২০১১ (প্রাক-নির্মাণ) কুল ওয়াটার, ২০১২ (প্রাক-নির্মাণ) ওয়াইল্ড রোজেস, টেন্ডার রোজেস, ২০১২ (প্রাক-নির্মাণ) Emir Kusturica। "Biography"। Kustu.com। ১৫ মে ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১০।  "Politika"। Politika.rs। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১০।  "Ministere de la culture"। Culture.gouv.fr। সংগ্রহের তারিখ ২ এপ্রিল ২০১০।  "Article about Kusturica's religion on"। Pionirovglasnik.com। ২৬ জুলাই ২০০৫। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১০।  "News of Kusturica's baptism"। Hem.passagen.se। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১০।  Emir Kusturica (৪ মার্চ ২০০৫)। "An interview for Guardian"। London: Film.guardian.co.uk। সংগ্রহের তারিখ ২ এপ্রিল ২০১০।  ইন্টারনেট মুভি ডেটাবেজে এমির কুস্তুরিৎসা (ইংরেজি) এমির কুস্তুরিৎসা - রটেন টম্যাটোস নো স্মোকিং অর্কেস্ট্রা – ব্যান্ডের অফিসিয়াল সাইট Komuna Belgrade Indie Wire, ব্ল্যাক ক্যাট, হোয়াইট ক্যাট বিষয়ে কুস্তুরিৎসার সাক্ষাৎকার আরটিএস সাক্ষাৎকার, ২৬শে এপ্রিল ২০০৬[স্থায়ীভাবে অকার্যকর সংযোগ] Etno selo Nemanje Kusturice na Mećavniku, মে, ২০০৭ – www.ciode.ca ওয়েব্যাক মেশিনে আর্কাইভকৃত ২৫ মার্চ ২০১২ তারিখে
মার্ভিন মিন্সকি

মার্ভিন লী মিন্সকি (জন্ম: ৯ আগস্ট, ১৯২৭ - ২৪ জানুয়ারি, ২০১৬) ম্যাসাচুসেট্‌স ইনস্টিটিউট অফ টেকনোলজির আর্টিফিসিয়াল ইন্টিলিজেন্স ল্যাবরেটরীর অন্যতম প্রতিষ্ঠাতা। ১৯৬৯ সালে এসিএম প্রদত্ত টুরিং পুরস্কার বিজয়ী।
জোদাএইয়ে নাদের আয সিমিন

জোদাএইয়ে নাদের আয সিমিন (ফার্সি:جدایی نادر از سیمین) ২০১১ সালে মুক্তি পাওয়া ইরানি চলচ্চিত্র। ২০১২ সালে একাডেমী পুরস্কার পেয়েছে সেরা বিদেশী ভাষার চলচ্চিত্র বিভাগে।চলচ্চিত্রটির পরিচালনা এবং কাহিনি ‎‎লিখেছেন আসগর ফরহাদি। চলচ্চিত্রটিতে অভিনয় করেছে লেইলা হাতামি, পেয়মান মোয়াদি, সাহেব হুসাইনি, সারেহ বায়াত এবং সারিনা ফারহাদি। নাদের এবং সিমিন বিবাহিত মধ্যবিত্ত সুখী পরিবার । তাদের ১৪ বছরের বিবাহিত জীবন এবং তারমেহ নামে তাদের ১১ বছরের একটি মেয়ে রয়েছে । সিমিন আরও ভাল জীবন যাপন করার জন্য তেহরান ছেড়ে বিদেশে পাড়ি জমাতে চায় নাদের আর তারমেহকে নিয়ে । কারণ সিমিন চায় না তারমেহ এরকম পরিবেশে বেড়ে উঠুক । কিন্তু নাদের তার বাবা যে কিনা আলৎসহাইমারের রোগে আক্রান্ত তাকে ছেড়ে কোথাও যেতে চায় না । নাদের যখন তেহরান ছাড়তে অনিচ্ছুক সিমিন তখন নাদেরকে ডিভোর্স দেয়ার সিদ্ধান্ত নেয় এবং ডিভোর্স এর আবেদন করে । কিন্তু পারিবারিক আদালত সমস্ত কিছু পরীক্ষা করে সিমিনের ডিভোর্সের আবেদন নাকোচ করে দেয় কারণ আদালত ডিভোর্স দেয়ার পেছনে তেমন কোন কারণ খুঁজে পায় না । এতে সিমিন তার মেয়ে তারমেহ এবং নাদেরকে ছেড়ে তার বাবা-মায়ের কাছে চলে যায় । এভাবেই বিভিন্ন ঘটনা, দুর্ঘটনা এবং মানসিক দ্বন্দ্বের মধ্যে দিয়ে সিনেমাটি পারিবারিক জীবনের কিছু কঠিন বাস্তব চিত্র তুলে ধরেছে । ২০১১ সালের ৯ ফেব্রুয়ারি, তেহরানে ২৯তম ফাজর আন্তর্জাতিক চলচ্চিত্র উৎসবে এই চলচ্চিত্রটির প্রদর্শনি হয় । ৬ দিন পর '৬১ তম বার্লিন আন্তর্জাতিক চলচ্চিত্র উৎসবেও ছবিটির প্রদর্শনি হয়। ২০১৪ সালের ১৭ এপ্রিল পর্যন্ত আ সেপারেশন সারা বিশ্বে ২২ মিলিয়ন মার্কিন ডলার আয় করে। চলচ্চিত্রটির বাজেট ছিল ৫০০,০০০ ডলার। লেইলা হাতামি - সিমিন পেয়মান মোয়াদি- নাদের সাহেব হুসাইনি- হোদজাত সারেহ বায়াত - রাজিয়া সারিনা ফারহাদি- তারমেহ আলি আসগর শাহবাজি- নাদেরের পিতা শিরিন ইয়াজদানবাখসক- সিমিনের মা কিমিয়া হুসাইনি- সিমিয়া মেরিয়া জারেই- মিসেস ঘারেই একাডেমী পুরস্কার ২০১২ শ্রেষ্ঠ বিদেশী ভাষার চলচ্চিত্র স্বর্ণ ভল্লুক সেরা অভিনেতা,অভিনেত্রী (২০১১) "Box Office Mojo"। সংগ্রহের তারিখ ৬ মার্চ ২০১২।  "Iran wins first Oscar with "A Separation""। Reuters। ২৭ ফেব্রুয়ারি ২০১২। ৩১ মে ২০২০ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Iranian Film Takes Top Prize at Berlinale"। ১৯ ফেব্রুয়ারি ২০১১। সংগ্রহের তারিখ ২০ ফেব্রুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বজলুর রহমান

বজলুর রহমান (৩ আগস্ট ১৯৪১ - ২৬ ফেব্রুয়ারি ২০০৮) বাংলাদেশের প্রখ্যাত সাংবাদিক এবং মুক্তিযোদ্ধা। তিনি ২০১২ সালে সাংবাদিকতায় বিশেষ অবদানের জন্য স্বাধীনতা পদক লাভ করেন। বজলুর রহমানের জন্ম ১৯৪১ সালের ৩ আগস্ট ময়মনসিংহ জেলার ফুলপুর থানার চরনিয়ামতপুর গ্রামে। তিনি ঢাকা বিশ্ববিদ্যালয় থেকে পাশ করেন। বজলুর রহমান ১৯৬১ সালে সহকারী সম্পাদক হিসেবে সংবাদে যোগদান করেন এবং শুরু হয় সাংবাদিকতা। কিছুদিন পর তিনি সংবাদের সম্পাদকের দায়িত্ব লাভ করেন। আমৃত্যু তিনি এ পদে দায়িত্ব পালন করেছেন। এ ছাড়া তিনি সাপ্তাহিক একতার সম্পাদক ছিলেন। দৈনিক ইত্তেফাকে কিছুদিন কাজ করেছেন। তার অংশগ্রহণ ছিলো মুক্তিযুদ্ধ, বাষট্টির ছাত্র আন্দোলন, ছেষট্টির ৬ দফা আন্দোলন, আটষট্টি-ঊনসত্তর-সত্তরের গণঅভ্যুত্থান, একাত্তরের অসহযোগ আন্দোলন, জাতির জনক বঙ্গবন্ধুকে হত্যার পর সামরিক শাসনবিরোধী আন্দোলন, নব্বইয়ের স্বৈরাচারবিরোধী আন্দোলনে। তত্ত্বাবধায়ক সরকারের সময়ে অনিয়ম, গণতন্ত্রবিরোধী কর্মকান্ডের বিরুদ্ধেও দৃঢ় অবস্থান নিয়েছিলেন তিনি। ১৯৬২ সালে তিনি ছিলেন ঢাকা বিশ্ববিদ্যালয়ের ছাত্র। তখন তিনি সক্রিয়ভাবে অংশ নেন শিক্ষা কমিশনবিরোধী আন্দোলনে। এছাড়া ১৯৬৬ সালে বঙ্গবন্ধু শেখ মুজিবুর রহমান পূর্ববাংলার মুক্তিসনদ ৬ দফা দাবি ঘোষণা করার পর বজলুর রহমান তা সক্রিয়ভাবে সমর্থন এবং এর পক্ষে সামগ্রিক জনমত গঠনে প্রচারাভিযান চালান। তিনি বাসসের পরিচালনা পরিষদের সদস্য ছিলেন। এছাড়া প্রেস ইনস্টিটিউট, প্রেস কাউন্সিলসহ বিভিন্ন প্রতিষ্ঠানের সঙ্গে জড়িত ছিলেন। বজলুর রহমান ২০০৮ সালের ২৬ ফেব্রুয়ারি মারা যান। সাংবাদিকতায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। সাংবাদিকতায় স্বাধীনতা পুরস্কার বিজয়ীদের তালিকা। "বিডিনিউজ ২৪ ডট কম"। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২।  দৈনিক সকালের খবর "দৈনিক সংবাদ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২।  "দৈনিক ইত্তেফাক"। ৫ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ : ১৫ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ : ১৫ ডিসেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ : ১৫ ডিসেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ : ১৫ ডিসেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মালপোয়া

মালপোয়া একধরনের ভারতীয় উপমহাদেশীয় মিষ্টি পিঠা জাতীয় খাবার যা ভারতবর্ষের পশ্চিমবঙ্গ, ওড়িশা, বিহার ও মহারাষ্ট্রে জনপ্রিয়। মাল্পোয়া সাধারণতঃ ভাজা মিষ্টি, কিন্তু শুকনো বা রসালো হতে পারে। ওড়িশার ও আহমেদাবাদের জগন্নাথ মন্দিরে জগন্নাথদেবকে সকালের পূজার জলখাবার বা "সংকল্প ধুপ" ভোগ এবং সন্ধ্যা-আরতির ভোগ বা "সাঁঝধুপ" হিসাবে নানা রকম মালপোয়া (যেমন বড়া আমালু, সানা আমালু) উৎসর্গ করা হয়। পশ্চিমবঙ্গের নদীয়ায় অবস্থিত রাজাপুরের জগন্নাথ মন্দিরেও মালপোয়া ভোগ দেয়ার রীতি আছে। বাংলায় পৌষ সংক্রান্তিকে পিঠা পার্বন বলা হয় এবং এই দিন অন্যান্য পিঠার সংগে মালপোয়াও তৈরি করা ও খাওয়া হয়। বিহারের মিথিলাতে হোলির সময় মাটন কারির সংগে মালপোয়া খাওয়া হয়। বৈদিক যুগে আর্যদের দ্বারা ব্যবহৃত সবচেয়ে ঊর্বর ফসল ছিলো বার্লি। সে সময় আপুপা নামের একধরনের মিষ্টান্ন প্রস্তুত হতো, যেক্ষেত্রে বার্লির ময়দা হয় ঘি ভাজা হত কিংবা জলে সিদ্ধ করা হত, এবং পরে তা মধুতে চোবানো হত। বর্তমানে মালপোয়া তৈরিতেও অনুরূপ উপকরণ ও পদ্ধতি অনুসরণ করা হয়। নানা জায়গার নানা রকম মালপোয়া আছে। পশ্চিমবঙ্গ ও ওড়িশার মালপোয়া সাধারণত কম মিষ্টি পাকা কলা বা নারকেলের মধ্যে চালগুঁড়া বা আটা ও চিনি দুধ বা ক্ষীর ও জল মিশিয়ে মালপোয়ার প্রাথমিক মিশ্রণ প্রস্তুত হয়। তারপর তার উপরে নানা রকমের মাল মশলা যেমন লবঙ্গ এলাচ ইত্যাদি যোগ করা হয়। তারপর ভাজা হয়। বিহারের মালপোয়ায় ভাজার আগেই অনেক চিনি দিয়ে শুকনো মিষ্টি হসাবে তৈরি হয়। বাংলা ও ওড়িশাতে ভাজার পরে মিষ্টি রসে সিক্ত করে রসের মিষ্টি হিসাবে পরিবেশন করা হয়। অনেক সময় কলার বদলে আনারস বা আমের মালপোয়া বানানো হয়। উত্তর ভারত বিশেষ করে উত্তরপ্রদেশ ও রাজস্থানের মালপোয়াতে কোন ফল থাকে না। উপর্যুক্ত মাল মশলা (ময়দা, চালের গুঁড়ো, দুধ, চিনি) ছাড়াও অনেক সময় দই যোগ করে খানিকক্ষণ গেঁজিয়ে নেওয়া হয় তারপর ফেনাওয়ালা প্যানকেকের মত ভাজা হয় যার কিনারা থাকে মুচমুচে আর মাঝখানটা নরম। তারপর মিষ্টি রসে ডুবিয়ে রাখা হয়। ওড়িশি মালপোয়া(আমালু)র প্রস্তুতিতেও দই ব্যবহার হয়ে থাকে। Ray, Dipti (01.1.2007)। Pratapararudradeva: The Great Suryavamsi King Of Orissa 1497 To 1540। Lecture notes in mathematics 1358। Northern Book Centre। আইএসবিএন 978-8172111953।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি শৈলী রক্ষণাবেক্ষণ: তারিখ ও বছর (link) "CHHAPAN BHOG, 56 sacred items of Jagannath Temple, Puri"। ৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২।  http://www.ifood.tv/network/Malapua[স্থায়ীভাবে অকার্যকর সংযোগ] "Malpua Recipe"। vegrecipesofindia.com। সংগ্রহের তারিখ ৫ আগস্ট ২০১৬।